ตลาดหุ้นตปท.ร่วงระนาว ผวาสงครามเกาหลีเหนือ-สหรัฐฯปะทุ!
ตลาดหุ้นตปท.ร่วงระนาว หวั่นสงครามเกาหลีเหนือ-สหรัฐฯ ระอุ! หลัง "คิมจองอึน" ประกาศกร้าวสอยบินรบ “มะกัน” ทุกลำเฉียดใกล้น่านฟ้า
26 ก.ย. 2560

ผู้สื่อข่าวรายงานว่า ตลาดหุ้นสหรัฐฯ (Dow Jones) ล่าสุดปิดตลาดที่ระดับ 22,296.09 จุด ปรับตัวลดลง 53.50 จุด หรือ 0.24 %
ขณะที่ภาวะตลาดหุ้นลอนดอน ดัชนี FTSE 100 ลดลง 9.35 จุด หรือ 0.13% ปิดที่ 7,301.29 จุด ,ดัชนี CAC-40 ตลาดหุ้นฝรั่งเศสปิดที่ 5,267.13 จุด ลดลง 14.16 จุด หรือ 0.27% ,ดัชนี  Stoxx Europe 600 ปรับตัวขึ้น 0.2% ปิดที่ 383.90 จุด ,ดัชนี DAX ตลาดหุ้นเยอรมันปิดที่ 12,594.81 จุด เพิ่มขึ้น 2.46 จุด หรือ 0.02%
ด้าน ตลาดหุ้นเอเชียเปิดตลาดปรับตัวลงเป็นส่วนใหญ่ในวันนี้ เนื่องจากนักลงทุนวิตกกังวลเกี่ยวกับสถานการณ์ตึงเครียดระหว่างสหรัฐและเกาหลีเหนือ หลังจากรัฐมนตรีต่างประเทศของเกาหลีเหนือระบุว่า ประธานาธิบดีโดนัลด์ ทรัมป์ แห่งสหรัฐ ได้ประกาศสงครามกับเกาหลีเหนืออย่างชัดเจน
โดยดัชนี HSI ตลาดหุ้นฮ่องกงเปิดวันนี้ที่ 27,308.61 จุด ลดลง 191.73 จุด, 0.70% ดัชนี SSE Composite ตลาดหุ้นจีนเปิดวันนี้ที่ 3,336.35 จุด ลดลง 5.20 จุด, 0.16% ดัชนี FTSE STI ตลาดหุ้นสิงคโปร์เปิดวันนี้ที่ 3,212.93 จุด ลดลง 2.98 จุด 0.09%
ขณะที่ ดัชนี TAIEX ตลาดหุ้นไต้หวันเปิดวันนี้ที่ 10,333.44 จุด ลดลง 2.45 จุด, 0.02% ดัชนี FBMKLCI ตลาดหุ้นมาเลเซียเปิดวันนี้ที่ 1,768.55 จุด ลดลง 0.59 จุด, 0.03% ดัชนี KOSPI ตลาดหุ้นเกาหลีใต้เปิดวันนี้ที่ 2,371.62 จุด ลดลง 8.78 จุด, 0.37% ดัชนี NIKKEI 225 ตลาดหุ้นญี่ปุ่นเปิดวันนี้ที่ 20,349.26 จุด ลดลง 48.32 จุด, 0.24%
ทั้งนี้ตลาดหุ้นต่างประเทศส่วนใหญ่ปรับตัวอยู่ในแดนลบ หลังได้รับแรงกดดัน หลังจาก นายรี ยอง โฮ รมว.ต่างประเทศเกาหลีเหนือ กล่าวว่า คำกล่าวของประธานาธิบดีโดนัลด์ ทรัมป์ในช่วงที่ผ่านมาเกี่ยวกับเกาหลีเหนือ ถือเป็นการประกาศสงครามกับเกาหลีเหนืออย่างชัดเจน และเกาหลีเหนือมีสิทธิที่จะทำการตอบโต้
โดย ปธน.ทรัมป์ได้กล่าวสุนทรพจน์ในที่ประชุมสมัชชาใหญ่แห่งสหประชาชาติ (UN) ถึงเกาหลีเหนือว่า หากสหรัฐถูกคุกคามจากเกาหลีเหนือ และหากสหรัฐถูกบังคับให้ต้องปกป้องตนเอง สหรัฐก็ไม่มีทางเลือกอื่น นอกจากที่จะต้องทำลายเกาหลีเหนือให้สิ้นซาก
 
ขณะที่สัญญาทองคำตลาดนิวยอร์กปิดพุ่งขึ้นเมื่อคืนนี้ (25 ก.ย.) เนื่องจากการร่วงลงของตลาดหุ้นสหรัฐ รวมทั้งความตึงเครียดระหว่างสหรัฐและเกาหลีเหนือ ได้กระตุ้นให้นักลงทุนเข้าซื้อทองคำซึ่งเป็นสินทรัพย์ที่ปลอดภัย
โดยสัญญาทองคำตลาด COMEX (Commodity Exchange) ส่งมอบเดือนธ.ค. เพิ่มขึ้น 14 ดอลลาร์ หรือ 1.08% ปิดที่ระดับ 1311.50 ดอลลาร์/ออนซ์
 
อย่างไรก็ตาม บล.เคทีบี (ประเทศไทย) ความตึงเครียดระหว่างเกาหลีเหนือเป็นลบต่อตลาดหุ้นต่างประเทศ แต่ไม่ส่งผลถึงไทย ประเด็นสำคัญเรื่องเกาหลีเหนือเข้ามา จากรมว.ต่างประเทศเกาหลีเหนือ กล่าวว่า คำกล่าวของประธานาธิบดีโดนัลด์ ทรัมป์ในช่วงที่ผ่านมาเกี่ยวกับเกาหลีเหนือ ถือเป็นการประกาศสงครามกับเกาหลีเหนืออย่างชัดเจน และเกาหลีเหนือมีสิทธิที่จะทำการตอบโต้ แต่ทำเนียบขาวแถลงในวันนี้ว่า สหรัฐไม่ได้ประกาศสงครามต่อเกาหลีเหนือแต่อย่างใด
ทั้งนี้ สถิติที่ผ่านมาชี้ให้เห็นว่า ทุกครั้งที่มีความขัดแย้งระหว่างเกาหลีเหนือ ตลาดหุ้นไทยจะไม่ได้รับผลกระทบมากนัก ดังนั้นหากตลาดหุ้นไทยปรับตัวลงจากประเด็นดังกล่าว เรามองเป็นจังหวะที่ดีในการเข้าซื้อเมื่ออ่อนตัว